Cel mai mare urs din România a fost împușcat de către un prinț din Liechtenstein. Prințul este acuzat de braconaj.
Organizațiile Agent Green și VGT din Austria condamnă uciderea ursului brun Arthur de către vânătorul de trofee, prințul austriac Emanuel von und zu Liechtenstein. Ecologiștii susțin că este vorba despre braconaj și că animalul împușcat este probabil cel mai mare din UE. Ecologiștii au acuzații grave și cer ajutorul Poliției și al Guvernului.
Ministrul Mediului, Tanczos Barna, a făcut primele declarații cu privire la acest incident.ȘTIREA INIȚIALĂOrganizațiile Agent Green și VGT din Austria condamnă uciderea ursului brun Arthur de către vânătorul de trofee, prințul Emanuel von und zu Liechtenstein. Ecologiștii susțin că este vorba despre braconaj și că animalul împușcat este probabil cel mai mare din UE.Reprezentanții Agent Green susțin că ursul uriaș Arthur a fost împușcat de prinț la Ojdula, Covasna, într-o arie naturală protejată. Ei spun că prințul și-a fundamentat uciderea celui mai mare urs prin derogarea oferită de Ministerul Mediului din România acordată pentru eliminarea unei ursoaice cu pui care ar fi cauzat pagube anul trecut la unele ferme din Ojdula, județul Covasna.Dar în realitate, prințul nu a omorât ursul problemă, ci un mascul care trăia în adâncul pădurii și care nu venise niciodată în apropierea localităților, mai spun ecologiștii care monitorizau ursul.Ecologiștii au acuzații grave și cer ajutorul Poliției și al Guvernului."Arthur avea vârsta de 17 ani și a fost cel mai mare urs observat în România și probabil cel mai mare care trăia în Uniunea Europeană. Măsurătorile cadavrului indică că Arthur avea 593 de puncte din 600 care reprezintă maximum posibil în industria vânătorii de trofee. Nu am mai auzit de un asemenea punctaj record până acum. Mă întreb cum a putut prințul să confunde o femelă cu pui care vine la sat cu cel mai mare mascul care exista în adâncul pădurii. Este clar că prințul nu a venit să rezolve problema localnicilor ci să omoare ursul și să își ducă acasă cel mai mare trofeu pentru a-l agăța pe perete. Avem de a face cu o partidă de braconaj, de vreme ce au împușcat ursul greșit", a spus Gabriel Păun, președintele Agent Green.Ursul brun este o specie strict protejată de legislația UE și de Convenția de la Berna. Potrivit Agent Green, derogările sunt excepții care se dau în cazuri extreme de la caz la caz, după o evaluare amănunțită a situației, iar metoda letală este ultima soluție atunci când alternativele (inclusiv relocarea) au eșuat, iar ursul problemă pune în pericol vieți omenești și gospodării. Octavian Berceanu, șeful Gărzii de Mediu, a vorbit în direct, la Aleph News, despre incident.Octavian Berceanu, comisar general Garda de Mediu: "Noi am trimis în teren deja o comisie care să ancheteze ce s-a întâmplat, să ia pas cu pas fiecare hârtie care s-a întocmit, să vedem dacă vorbim despre urși diferiți sau despre exemplarul care era specificat în documentație. Vorbim despre un punctaj foarte mare, aproape 600 de puncte și o valoare foarte mare a trofeului, drept pentru care dorim să investigăm și partea de modalitate în care a fost calculată valoarea trofeului respectiv sau a ursului. Vorbim despre un trofeu deja din punctul acesta de vedere.".